บาทเปิด 31.19 บาทต่อดอลลาร์
เงินบาทเปิดตลาด 31.19 บาทต่อดอลลาร์ ตลาดจับตาความชัดเจนนโยบายดอกเบี้ยในอนาคตของเฟด
20 มี.ค. 2561

เงินบาทเปิดตลาด 31.19 บาทต่อดอลลาร์ ตลาดจับตาความชัดเจนนโยบายดอกเบี้ยในอนาคตของเฟดนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.19 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.21 บาท/ดอลลาร์ แต่ตลาดค่อนข้างนิ่ง เนื่องจากนักลงทุนรอดูผลประชุมธนาคารกลางสหรัฐฯ (เฟด) เกี่ยวกับทิศทางการปรับขึ้นดอกเบี้ยในอนาคต"บาทขยับแข็งค่าจากเย็นวานนี้เล็กน้อย แต่ตลาดค่อนข้างนิ่งรอดูผลประชุมเฟดเกี่ยวกับทิศทางการปรับขึ้นดอกเบี้ยในอนาคต" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 31.15-31.25 บาท/ดอลลาร์